תן זהוב

תן זהוב או תן מצוי (שם מדעי: Canis aureus) הוא מין בסוג כלב בינוני, החי בדרום אסיה ובדרום אירופה. תפוצה עולמית: ממזרח אירופה ומאזור הבלקן במערב ועד להודו ודרום-מזרח אסיה במזרח. בישראל, התן הוא המין המצוי ביותר מבין משפחת הכלביים. נפוץ בעיקר בצפון הארץ ומרכזה, אך נמצא גם בצפון הנגב ובמדבר יהודה. באזורים צחיחים התנים שוכנים בסבך צמחייה ליד מעיינות. התנים נפוצים מאוד בסביבת האדם, סמוך למזבלות ובעיקר בקרבת מושבים ליד מצבורי פגרים של תרנגולות המושלכים על ידי הלולנים. התן הוא כלב בגודל בינוני וצבעו חום זהוב-אפרפר. זנבו קצר יחסית, וקצהו כתום ושחור. על חזהו יש כעין מפית לבנה, שצורתה מיוחדת לכל פרט ועל פיה ניתן לזהותו. ראשו של הזכר רחב מראש הנקבה, ועל עורפו יש רעמת שיער שחור. הנקבות לרוב בהירות יותר. משקלו של התן נע בין 5 ל-12 ק"ג (9-8 ק"ג בממוצע). תן טורקי (C. a. aureus) תן סיאמי (C. a. cruesemanni) C. a. ecsedensis תן הודי (Canis aureus indicus) תן אירופי (C. a. moreoticus) תן סרי לנקי (C. a. naria) תן סורי (C. a. syriacus) - מצוי בישראל בעבר הזאב הזהוב האפריקני (Canis anthus), החי גם הוא בישראל, נחשב לתת-מין שלו התן הזהוב. אולם מבדיקות התברר שהוא קרוב יותר לזאב, ולימים הוגדר כמין עצמאי. התן חי בזוגות כשלכל זוג טריטוריה ששטחה כ-1 קמ"ר. הטריטוריה מסומנת בשתן, גללים, שריטות בקרקע וקולות. לעיתים הצעירים נותרים עם הוריהם ועוזרים להם לטפל בגורים, וכשהמזון מצוי בשפע יכולות להיווצר כך להקות קטנות. התן פעיל בלילה, אך גם בשעות הבוקר המוקדמות ואחרי הצהריים. התן טורף לרוב חיות קטנות (מכרסמים, עופות וזוחלים), אך ניזון גם מפגרים. התנים ברמת הגולן נצפו טורפים גם עופרי צבאים ובעמק החולה ניזונים גם מעופות מים כמו שקנאים ועגורים. התנים מנהלים אורח חיים מונוגמי, הם טריטוריאליים בעליל ותוחמים את נחלתם על ידי עשיית צרכים בגבולותיה. הזוג צד ביחד או נפרד. לעיתים חוברים מספר זוגות כדי לצוד בעל חיים גדול ממדים. בקרבת מושבים וקיבוצים נהנה התן מכמות גדולה של עגלים ותרנגולות למאכל וכך עלול לגרום לנזק רב לחקלאים המגדלים, שמנסים לעיתים להרעילו. בנוסף, התן עלול במקרים נדירים לגרום לכלבת. בשנת 1964 בניסיון להדביר את מחלת הכלבת פוזרו על ידי משרד החקלאות עשרות אלפי אפרוחים מורעלים, כתוצאה מכך נפגעה אוכלוסיית התנים בארץ באופן קשה ביותר. יחד עם התנים הושמדו מהרעלה ישירה גם זאבים, שועלים, נמיות, חתולי ביצות, חתולי בר, נמרי מדבר ועוד טורפים. בעלי חיים נוספים הורעלו מהרעלה משנית (לדוגמה עופות דורסים שניזונו מפגרים הורעלו מנבלות הטורפים). בעקבות היעלמות הטורפים, חל ריבוי גדול באוכלוסיות מכרסמים, ארנבות וחוגלות, שגרמו לחקלאות נזקים קשים מאלה שגרמו התנים לפני מבצע ההדברה. לפיכך חדל משרד החקלאות מלנקוט בשיטת הרעלה המונית זו. אף על פי כן, הרשות עודנה פועלת לדילול אוכלוסיית התנים בישראל, שצפיפותם בארץ היא מהגבוהות בעולם; בשנת 2015, למשל, נורו בהיתר בישראל יותר מ-2,300 תנים. מטרתו של הדילול היא בעיקר למנוע נזק לחקלאים. בסוף העשור הראשון של המאה ה-21 שבו ונצפו תנים זהובים באזור פארק הירקון. מספר התנים בפארק הוא כ-60 פרטים. הם ניזונים בעיקר מאשפה ומבני אדם המאכילים אותם, ועל כן אוכלוסייתם משגשגת. לאחר תלונות של חלק מתושבי השכונות הצמודות לפארק ברמת גן ובתל אביב, רשות הטבע והגנים החלה לנסות ללכוד את התנים ולהעבירם לאזורים פחות מיושבים, אך בעקבות התנגדות לפעילות זו היא הופסקה. תן זהוב משוטט ברחובות בת ים זוג תנים בסרי לנקה תן בהודו בני שלמון, מדריך היונקים בישראל, הוצאת כתר, 1993. מדיה וקבצים בנושא תן זהוב בוויקישיתוף תן זהוב, באתר ITIS (באנגלית) תן זהוב, באתר NCBI (באנגלית) תן זהוב, באתר Animal Diversity Web (באנגלית) תן זהוב, בבסיס הנתונים ARKive (באנגלית) תן זהוב, באתר האנציקלופדיה של החיים (באנגלית) תן זהוב, באתר GBIF (באנגלית) תן זהוב באתר הגן הזואולוגי של אוניברסיטת תל אביב תן זהוב באתר עמותת מן השדה נטע אחיטוב, אחרי 150 שנה מסתבר – התן הוא בעצם זאב, באתר הארץ, 8 באוקטובר 2015 תנים בפארק הירקון בתקופת החיזור / jackals howling in Tel Aviv city- Yarkon Park תן זהוב באתר הרשימה האדומה של IUCN צפריר רינת, הדילול והירי אינם מועילים: מכת תנים ברחבי הארץ, באתר הארץ, 2 בינואר 2014 צפריר רינת, המדללים המוסריים בעולם: הרשויות נפטרות מבעלי החיים לטובת הסביבה, באתר הארץ, 29 בינואר 2016 משה גלעד, דו-קיום בפארק הירקון: תנים ובני אדם מסרבים להיות אויבים, באתר הארץ, 31 בינואר 2017 התנים של פארק הירקון